open-index/open-wikipedia-markdown huggingface dataset:
Partitu dimucràticu (Stati Uniti)

Ntê Stati Uniti, lu **partitu dimucràticu** è cu lu partitu ripubbricanu, unu dî dui partiti principipali dû sistema miricanu, chi si po classificari comu bipulari.  
    
Una dî diffirenzi principali è chi a diffirenza dû partitu cuncurrenti, lu partitu dimucraticu difenni na pulitica chi favurisci l'aiutu ê cchiù debbuli, puru cu ntirventi diretti statali. N'econumìa lu partitu dimucraticu havi cchiossai tinnenza a ntirviniri comu rigulaturi. N pulitica estira lu partitu dimucraticu cerca cchiossai lu cumprumissu ntî quistioni chi arriguardanu li cuntinziusi ntê zoni sinsibbili dû munnu.        
   

Catigurìa:Stati Uniti
Partitu ripubbricanu (Stati Uniti)

Ntê Stati Uniti, lu **partitu ripubbricanu** è cu lu partitu dimucràticu, unu dî dui partiti principipali dû sistema miricanu, chi si po classificari comu bipulari.  
    
Una dî diffirenzi principali è chi a diffirenza dû partitu cuncurrenti, lu partitu ripubbricanu difenni na pulitica chi favurisci lu sviluppu di l'inizziativa privata, puru cu na fiscalità favurevuli ê cumpagnii e chi accumpagna stu tipu di pulitica. N pulitica estira lu partitu ripubbricanu marca cchiossai lu carattiri ntirvinziunista dâ pulitica miricana, tradizziunali di l'ùrtimu sèculu.   
   
Lu pricidenti prisidenti miricanu Donald Trump veni di stu partitu.   
   

Catigurìa:Stati Uniti
Herbert Hoover

Herbert Hoover (1874 – 1964) fu n'òmunu pulìticu statunitensi. Fu prisidenti dî Stati Uniti dû 1929 ô 1933. Facìa parti dû Partitu Ripubbricanu.

 

Catigurìa:Biografìi 
Catigurìa:Prisidenti miricani
Catigurìa:Nasciuti ntô 1874
Catigurìa:Muruti ntô 1964
Dwight Eisenhower

Dwight Eisenhower (1890 – 1969) fu n'òmunu pulìticu statunitensi. Fu prisidenti dî Stati Uniti dû 1953 ô 1961. Facìa parti dû Partitu Ripubbricanu. Prima di divintari prisidenti fu puru Cumannanti Ginirali dâ NATO 34 

 

Catigurìa:Biografìi
Catigurìa:Prisidenti miricani
Catigurìa:Nasciuti ntô 1890
Catigurìa:Muruti ntô 1969
Maurice Ravel

thumb|200px|Maurice Ravel (1925).

**Joseph Maurice Ravel** (Ciboure, Pyrinei-Atlantichi, 7 di marzu 1875 – Pariggi 28 di dicèmmiru 1937) fu nu cumpusituri francisi. L'òpira di Ravel, fruttu di na ricerca ustinata di pirfizzioni e di n'ereddità chi va di Rameau ô piunieri dû jazz, dinuta nu stili urigginali chi, doppu aviri participatu ô muvumentu mprissiunista, si urientau versu nu neuclassicismu cchiù essinziali. Ricanusciutu comu mastru di l'orchistrazzioni e artiggianu miticulusu, Ravel è l'auturi di lu *[[Boleru]]*, rinnutu cèlibbri di la curiugrafìa di Maurice Béjart.

Ravel, Maurice
Ravel, Maurice
Ravel, Maurice
Fiurinu ulannisi

Lu **fiurinu ulannisi** foru li sordi chi circulari ê Paisi Vasci armenu di la fini dû XVI sèculu nzinu all'inizziu dû XXI sèculu quannu fu sustituitu di l'euru.

Catigurìa:Paisi vasci
Catigurìa:Munita
Tibberiu (usurpaturi)

**Tibberiu** (mortu ntô 718) fu nu sicilianu chi pritinniu ô titulu di mpiraturi bizzantinu. Liatu ô strategu di Sarausa Sergiu, fu pruclamatu mpiraturi di Sergiu stissu. Liuni Isauricu mannau a Sarausa nu sô ministru, Paulu, chi esiliau Sergiu n terra longobbarda, e tagghiau la testa a Tibberiu. Autri paricipanti forru puru pirsiquiti, e àutri ancora foru pirdunati, mittennu fini ô motu sicilianu.

## Bibbliografìa

*Micheli Amari, *Storia dei musulmani di Sicilia*, 1854.

Catigurìa:Biografìi
Elpidiu

thumb|300px|Lu siggillu di Elpidiu.
**Elpidiu** fu nu àutu funziunariu bizzantinu di l'uttavu sèculu. Ntô 781 fu alluntanatu dâ curti di Custantinòpuli e mannatu a cuvirnari la Sicilia. Ddà, urganizzau na ribbillioni  contra la mpiratrici Ireni, appuiata dû pòpulu sicilianu chi si lamintava di lu malu cuvernu bizzantinu. Pigghiau titulu e nsigni di mpiraturi e cummattiu li forzi mannati di Custantinòpuli contra di iddu. Battuttu ntî diversi cummattimenti, ntô 782 riparàu n Africa, unni fu unuratu comu nu principi. Ntô 794 la sò prisenza è attistata ntî ducumenti àrabbi, chi lu vìdunu cummattiri pô califfu contra li bizzantini.

## Bibbliografìa

*Micheli Amari, *Storia dei musulmani di Sicilia*, 1854.

Catigurìa:Biografìi
Catigurìa:Storia siciliana
498

## Abbinimenti
* Tiuduricu duna l'auturizzazzioni di ricustruiri li mura di Catania usannu li petri di l'anticu tiatru dâ cità, n ruvina (*Osservazioni sopra la storia di Catania cavate dalla storia generale di Sicilia*, Vincenzo Cordaro Clarenza, 1855)

## Nasciuti
## Morti

Catigurìa:Sèculu V
Totila

thumb|400px|Totila distrui la cità di Firenzi.
**Totila** o **Baduila** (... – Gualdu Tadinu, giugnettu 552), fu re di l'Ostrogoti e re d'Italia dû 541 ô 552.

Catigurìa:Biografìi
Fiurinu (disambigua)

Lu **fiurinu** pò aviri diversi significati.

## N'ecunumìa
*Lu fiurinu è n'unità di misura munitaria. 
*Lu fiurinu ulannisi era n circulazzioni ê Paisi Bassi nzinu â trasuta di l'euru
*Lu fiurinu unghirisi è n circulazzioni n Unghirìa

## Moda
*Lu fiurinu è nu catàlucu n usu pi li sarti.
Nicolò Gaggini

**Nicolò Gaggini**, figghiu di Giacumu Gaggini e niputi di Antunellu Gaggini fu nu scurturi chi si fici canusciri pi li so travagghi ntî l'argintirìa.

Gaggini, Nicolò
Giuseppi Gaggini

**Giuseppi Gaggini** (mortu lu 27 di uttùviru 1619), niputi di Antonellu Gaggini, fu nu sculturi. A diffirenza di Nicolò Gaggini chi si spicializzau n argintirìa, Giuseppi travagghiau lu marmuru.

Gaggini, Giuseppi
Cianu i l'Acqua

thumb|300px|Cugghiuta di ulivi a Cianu i l'Acqua.
**Cianu i l'Acqua**, 177 abbitanti 353 metri supra lu liveddu dû mari, è na frazzioni dû cumuni di Ciaramunti, ntâ Pruvincia di Rausa.

L'attività cchiù mpurtanti sunu 'ttaccati â viticurtura, ccû pruduzzioni di racina di tavula e di vinu, e â pruduzzioni di l'ogghiu d'uliva. Ad austu si fapi la *Sagra dâ Focaccia*.

Catigurìa:Frazzioni dâ Pruvincia di Rausa
Fotinu

**Fotinu** (mortu ntô 826) fu cuvirnaturi dâ Sicilia. 

## Nutizzi biografichi
Ci fu mannatu doppu chi l'àrabbi cunquistaru l'ìsula di Creta pi lu cui cuvernu Fotinu avia statu numinatu. Secunnu certi tistimunianzi di l'èbbica, Fotinu nun arrinisciù a stuppari la nvasioni àrabba di Creta, e anzi arrinunciau a cummattiri l'àrabbi. Lu mpiraturi Micheli Balbu pinsava ca Fotinu putìa fàrisi pirdunari jennu a cuvirnari la Sicilia, chi all'èbbica era cunsidirata na riggiuni assai pirifèrica di lu mpiru bizzantinu. All'èbbica la Sicilia vivìa nu piriudu di lutti ntistini. N sèquitu a na sullivazzioni militari capiata di Eufemiu, forsi pi na quistioni murali pisunali tra Eufemiu e Fotinu, arriguardanti na fìmmina, Fotinu fu ammazzatu. 

Lu moti dû 826 appiru cunsiquenzi assai mpurtanti pâ storia dâ Sicilia. Eufemiu, quarqui simana addoppu, fu battutu di truppi bizzantini a Sarausa, e appi aggh'irasinni 'n Africa, di unni arriturnau l'annu addoppu cu na flotta aglabita capiata di Asad al-Furat chi sinnau la nvasioni àrabba dâ Sicilia a pàrtiri di capu Lilibbeu.

Catigurìa:Biografìi
Walter Zenga

**Walter Zenga** è un ex jucaturi ri palluni e attuarmenti allenaturi ri palluni. Ha allenatu lu Palermu, doppu tanti critichi picchì prima allinava lu Catania.

Zenga, Walter
San Gàspari dû Bufalu

thumb|Quatru di San Gaspari dû Bufalu nò Culleggiu di Albanu Laziali (RM )
thumb|Gaspari dû Bufalu, Roma

**Gaspari dû Bufalu** (Roma, 6 di jinnaru 1786 – Roma 28 di dicèmmiru 1837) è un Santu viniratu dâ Cresia Cattolica

## Aggiografìa
Lu patri si chiamava Antoniu e la matri Nunziata Quartierini. Studiò nô Culleggiu Rumanu e ntô 1798 addivintò clèricu; fu fattu parrinu lu 31 Jugnettu 1808 e Canonicu di la Basilica di San Marcu. 
Si spicializzò ntî l’evangelizzazioni di baruzzari, vali a diri di carretteri e cuntatini di la  campagna rumana. Ntô 1810, mentri lu Papa Piu VII era prigiunieru di Napuliuni Bonaparti, nun vosi fari lu juramentu di fidiltà a iddu e tali cosa ci custò quattr’anni di carceri e d’esiliu. Lu stissu Papa Piu VII ci dissi di didicarisi a li Missioni pupulari.
Scartò tra li tanti divuzzioni chidda ô Priziusissimu Sangu di Cristua e addivintò l’apostulu di la cunvirsioni dî piccatura. Lu 15 Austu 1815 funnò la Cungrigazioni di Missionari di lu Priziusissimu Sangu e ntô 1834 li Soru Aduratrici di lu Priziusissimu Sangu. Fu aiutatu di la Biata Maria De Mattias e nsèmmula fìciru la Pia Unioni ditta oj Sangu di Cristu. San Vicenzu Strambi lu difiniu un tirrimotu spirituali. Addivintò nimicu di la Massuniria e avvisò lu populu di la prupaganna anticlericali.
Ntô Statu Puntificiu c’eranu puru li briganti, ca rapinavanu, facìanu minnitti e viulenzi.
Gaspari, armatu di lu sulu Crucifissu e di la misericordia dû Vangelu, arripurtò a paci. Murìu  nnô Palazzu Urini supra lu Tiatru di Marcellu. San Vicenzu Pallotti vitti l’arma d’iddu acchianari ‘n celu comu na stidda. San Petru Julianu Eymard dicìa a tutti di priari a Gaspari.
Fu fattu Biatu di San piu X lu 18 Decèmmiri 1904 e Santu di Piu XII u 12 Jugnu 1954.
La festa è lu 21 Uttùviri.

## Riliquii

Lu Corpu sanu sanu fu misu nnâ Citati di Albanu; oj è nà Cresia di S. Maria e Tri Vii (Triviu ) a Roma.

## Bibbliografia

*M. Spinelli, *Senza vutàrisi nnarrèri -  Vita di Gaspari dû Bufalu*,  Citati Nova, Roma, 1994 
*T. Veglianti, *Nun pozzu, nun l’haju a fari, nun vogghiu -  Vita di San Gaspari du Bufalu*, Editrici du Sangu Roma, 2004

## Liami di fora

*San Gaspare del bufalo
*N'autru situ

Gaspare del Bufalo
Gaspare del Bufalo
Our Airline

L**'Our Airline** (**N [[sicilianu]]: **Nostra Aèriu Linea**'') è la cumpagnìa aèria nazziunali [[Nauru|nauruana]] cu sedi a [[Yaren|Distritto d'Yaren]]. Fà sirvizzi di trasportu agghiri distinazzioni ntirnazziunali di Nauru a la [[Brisbane|citati di Brisbane]] ([[Australia]]). La sò basi principali è l'[[Ariuportu]] Ntirnazziunali di [[Nauru]]. Vinni funnata ntô [[4 Sittèmmiru]] [[2006]], havi cchiossai di 2 [[Ariupranu|ariuprani]] e 3 distinazzioni. 

== Còdici ==

* Còdici [[IATA]]: **ON**
* Còdici [[ICAO]]: **RON**
* Callsign: **OUR AIRLINE'''

## Culligamenti di fora

* Our Airline - Situ ufficiali

Catigurìa:Nauru
Catigurìa:Aviazzioni
Brigantaggiu

Lu **brigantaggiu** fu un finòminu chi si sviluppau ntî l'Italia centru miridiunali, ntî l'ex regnu dî dui Sicili n risposta â scuntintizza di certi cumunità contru l'annissioni dû tirritoriu ô Regnu d'Italia.

## Talìa puru

*Bricanti 'n Sicilia
*Carmini Croccu
*Banditismu

Catigurìa:Storia d'Italia
Mohammed-ibn-el-Gewâri

**Mohammed-ibn-el-Gewâri** (mortu ntâ primavera dô 829) fu lu secunnu cumannanti dâ cunquista àrabba dâ Sicilia. Succidìu a Asad ibn al-Furat, chi muriu ntâ stati di l'annu prima duranti lu loncu assediu di Sarausa. Fu sutta la sò guida chi li truppi mussurmani dicisiru di livari l'assediu a Sarausa e di ntirnarisi versu li muntagni. Cunquistau la cità di Mineu, chi s'arrinniu ristannu stabbirmenti sutta duminazzioni àrabba, e si diriggiu versu Castrugiuvanni cu Eufemiu, chi cu Ased avia statu a capu dû sbarcu dû 827. Eufemiu cadìu ntî na trappula priparata dî patrizzi ennisi. Mohammed s'accampau sutta Enna strincennula d'assediu. L'assediu, durau armenu nzinu â primavera dû 829 quannu murìu. Fu sustituitu di Zoheir-ibn-Ghauth, sutta cui li bizzantini rinisceru a rispinciri l'assidianti.

Sutta lu sò cumannu l'àrabbi di Sicilia àppinu a urganizzari na certa struttura amministrativu-ecunòmica, comu testimonianu li sordi cuniati di l'àrabbi di Sicilia unni cumpari lu nomu di Mohammed ibn al Gewari, cuniati ntô 829.

## Bibbliografìa

*M. Amari *Storia dei Musulmani di Sicilia*, 1854.

Catigurìa:Biografìi
Catigurìa:Cuvirnatura àrabbi di Sicilia
Palata

## Giografìa
*Palata è nu cumuni n pruvincia di Campubbassu

## Storia

*Palata, vissutu all'inizziu dû IX sèculu fu nu cuvirnaturi dâ Sicilia di uriggini armena.
Palata (cuvirnaturi)

Lu **Palata** (mortu n Calabbria ntô 827) fu nu patrizziu armenu vissutu n Sicilia.

## Cenni biografichi

Ntô 826 scuppiau na summossa contra lu mpiraturi bizzantinu Micheli Balbu. La summossa era capiata di Eufemiu chi si pruclamau mpiraturi, appujatu di na certa parti dâ pupulazzioni e dâ casta militari bizzantina. Lu Palata fu ntî nu primu mumentu cu Eufemiu. Ntî nu secunnu mumentu però Palata si ni pintìu e assicurau la difisa dâ Sicilia pi cuntu dî forzi rigulari bizzantini di lu mpiraturi di Custantinòpuli. Eufemiu si n'appi aggh'iri, battutu dî forzi bizzantini, e lu Palata addivintau cuvirnaturi dâ Sicilia. L'annu doppu, Eufemiu sbarcau cu Asad ibn al-Furat a Mazzara cu decimila surdati mussurmani. Lu 15 di giugnettu dû 827 ci fu nu cummattimentu fora di Mazzara chi lu Palata cumannau pirsunarmenti. nunustanti li forzi mpurtanti misi n campu (si parra di dicini di migghiara di surdati bizzantini contra decimila surdati mussurmani), li bizzantini forru battuti.

Lu Palata s'arrifuggiau a Castrugiuvanni e appoi n Calabbria unni fu arricugghiutu a ammazzatu.

## Bibbliografìa

*M. Amari *Storia dei Musulmani di Sicilia*, 1854.

Catigurìa:Biografìi
Giustinianu Participazziu

**Giustinianu Participazziu** (mortu ntô 829) fu l'unnicesimu dogi di Venezzia. Appi nu rolu ntâ storia dâ Sicilia, pi aviri cuntribbuitu a difenniri li sarausani contra l'àrabbi duranti l'assediu dâ cità. Lu mpiraturi Micheli Balbu addumannau ô dogi di mannari na flotta a Sarausa, arricanuscennu accussì la mpurtanza militari criscenti di Vinezzia.

Giustinianu Participazziu è ricurdatu puru pi la traslazzioni dû corpu di San Marcu purtatu di mircanti vinizziani lu 31 di jinnaru dû 828 di nu viaggiu a Alissandria d'Eggittu.

Participazziu, Giustinianu
Dogi

thumb|400px|Lu palazzu dî dogi a Venezzia.
Lu **dogi** è la massima carrica di chidda chi fu la ripùbbrica di Vinezzia. Na càrrica simili esistia puru a Genuva.

Catigurìa:Storia
Teodotu

**Teodotu** (mortu a Mineu tra giugnettu e austu dû 830) fu nu patrizziu bizzantinu chi vinni mannatu di Costantinòpuli n Sicilia tra lu 828 e lu 829 all'èbbica n cui l'àrabbi, ggià stabbiluti a Mazzara e a Mineu assidiavanu Castruggiuvanni. Eufemiu, chi avia ispiratu lu sbarcu àrabbu a Mazzara dû 827, avìa statu ammazzatu a `Castruggiuvanni. Fu ntî stu cuntestu chi Teodutu agghicau a Castruggiuvanni cu nu cuntingenti di surdati prubabbirmenti armeni. Doppu la morti di Mohammed-ibn-el-Gewâri, ntâ primavera dû 829, chi cumannava l'esercitu arabbu, Teodotu agghicau a battiri l'assidianti e a farili ritirari a Mineu. Li assucutau e li assidiau a Mineu. Lu prisidiu àrabbu di Girgenti chi sirvia di linia di cumunicazzioni tra la basi di Mazzara e l'assidianti fu abbannunatu di l'àrabbi chi distrueru li mura prima di irasinni.

L'assediu di Mineu di Teodutu durau cchiossai di n'annu. Ntâ stati dû 830, agghicaru truppi àrabbi di Mazzara cumannati di Asbagh-ibn-Wekîl, vinutu dâ Spagna. Teodutu fu ammazzatu ntî nu cummattimentu a Mineu tra lu misi di giugnettu e lu misi du austu di lu 830.

Catigurìa:Biografìi
Catigurìa:Cuvirnatura bizzantini dâ Sicilia
Pubbirtati

La **pubbirtati** è la fasi di lu sviluppu di n'essiri umanu chi currispunni all'apparizzioni dî signali carattiristichi dâ maturità sissuali. Ntâ fìmmina si sviluppunu li minni; cumparunu li mestruazzioni e si sviluppa la pilusità pubica. Ntô masculu cancia lu timbru dâ vuci, si sviluppanu li pila nun sulu ntâ riggiuni pubbica, ma puru ntô pettu e ntê jammi. La prima ejiculazzioni cumpari cu la scuperta di la masturbazzioni.

Catigurìa:Sessu
Antoniu Palomes

thumb|250px|Fruntispizziu dû libbru di Palomes.
**Antoniu Palomes** (1840 - 1914) fu nu scritturi e saggista palirmitanu. Ntô 1882 pubbricau nu libbru *La storia di li Nurmanni 'n Sicilia, cuntata di lu griddu*, raru esempiu di libbru ntiramenti scrittu n sicilianu, di lu titulu, ê nutizzi supra la casa editrici, la tipografia, e naturalmenti ô testu dû libbru.

## Òpiri

**La storia di li Nurmanni 'n Sicilia, cuntata di lu Griddu*, (1882).
**La storia di lu vespiru sicilianu cuntata di lu Griddu* (1882)

==Bibbliografìa==
 
S. Ciccarelli, *Il vocabolario politico-sociale di Antonio Palomes (1840-1914)''

Palomes, Antoniu
Asbagh-ibn-Wekîl

**Asbagh-ibn-Wekîl** (mortu vicinu Caltanissetta ntô 830) fu nu cumannanti mussurmanu chi pigghiau parti â cunquista dâ Sicilia.

## Biografìa
Urigginariu dâ tribbù berbera di Howâra, Asbagh, chiamatu puru **Ferghalûsc**, agghicau n Sicilia ntô 830, ô cumannu di na flotta militari di l'ommaiadi di Spagna. Inizziarmenti si desi a saccheggi e a pigghiari prigiuneri di vìnniri comu schiavi.

La situazzioni dâ Sicilia era assai critica. Li bizzantini furmarmenti avèvanu lu controllu di quasi tuttu lu tirritoriu. Sulu Mazzara era n manu àrabba e lu sulu àutru prisidu àrabbu di Mineu era assidiatu dî truppi bizzantini di Teodotu.

Ntnantu àutri rinforzi agghicaru puru di Kairouan. Asbagh pigghiannu lu cuntrollu di l'opirazzioni militari n Sicilia, arriniscìu a mettiri fini all'assediu di Mineu. Teodoto fu ammazzatu, e l'esercitu mussurmanu, abbannunannu Mineu, si diriggiu versu Castruggiuvanni unni li bizzantini s'avevanu ritiratu. Asbagh chi li so truppi cunquistau la cità vicina di Ghallûia, forsi Caltanissetta, cu lu scopu di cuntrullari lu tirritoriu a ovest dû ciumi Salsu.

Na pistilenza si diffunniu subbutu doppu a Ghallûia. Tra l'autri, puru Asbagh murìu.

## Lu cuntribbutu strateggicu di l'opirazzioni di Asbagh

Mentri ca Asbagh cuntrullava lu tirritoriu a ovest dû Salsu, nu cuntingenti mussurmanu si diriggiu versu Palermu, assidiannu la cità. Di na manu la cità di Palermu nun putìa cchiù riceviri rinforzi bizzantini, pirchì l'esercitu bizzantinu era cuncintratu a Castruggiuvanni. Di n'autra manu, quannu la cità di Ghallûjia fu abbannunanta dî mussurmani, parti dî surdati mussurmani si diriggeru puru iddi a Palermu rinfurzannu l'assediu dâ cità. Palermu s'arrinniu l'annu addoppu a Othman-ibn-Kohreb, e l'assediu accuminzatu ntô 830 fu un episodiu ditirminanti ntî la cunquista mussurmana dâ Sicilia.

Catigurìa:Biografìi
Catigurìa:Cuvirnatura àrabbi di Sicilia
Zoheir-ibn-Ghauth

**Zoheir-ibn-Ghauth** (vissutu all'inizziu dû IX sèculu) fu nu cumannanti militari mussurmanu. Succidiu a  Mohammed-ibn-el-Gewâri, chi morsi duranti l'assediu a Castruggiuvanni dû 829.

Nun appi tantu successu, pirchì li bizzantini, cu li rinforzi di Teodotu mannatu di Costantinòpuli arrinisceru a assucutari li mussurmani chi s'appiru a ritirari a Mineu unni foru assidiati nzinu all'annu doppu.

L'assediu a Mineu s'accapau sulu grazzi ê rinforzi mussurmani cumannati di Asbagh-ibn-Wekîl, chi pigghiau lu cuntrollu militari mussurmanu ntô 830.

 

Catigurìa:Biografìi
Catigurìa:Cuvirnatura àrabbi di Sicilia
Festival di Woodstock

**Woodstock** è lu nomu di nu festival di musica rock, e veni dâ lucalità omònima dû statu di New York unni si passau. Fu lu cchiù mpurtanti cuncertu rock di tutta la storia e durau tri jorna dû 15 ô 17 di austu dû 1969. Lu mottu dû festival era *tri jorna di mùsica e di paci*. Tra chiddi ca parteciparu ci foru Carlos Santana, Jimi Hendrix, Janis Joplin, Joe Cocker e tanti àutri.

Li spittatura foru circa 450'000. La Warner Bros ni fici nu film e nu discu chi trasfurmaru l'abbinimentu ntî nu mitu chi si trasmittiu ê ginirazzioni doppu.

Catigurìa:Mùsica
Craculo

Craculo è un ferru vecchiu ntanatu ncantina chi un servi cchiù a nenti. Normalmenti veni usatu pi descrivere un cristiano chi unn'è bbonu a nenti, chi avi dulura e chi un si pò moviri.
Qin Shi Huang

**Qin Shi Huang** (259 a.C. – 210 a.C.), fu re dû statu Qin cinisi. dû 246 a.C. ô 221 a.C. duranti lu piridu dî stati guerrieri. Addivintau lu primu mpiraturi di la Cina unificata chi cuvirnau nzinu â sò morti ntô 210 a.C.

## Bibbliografia
Ren, Changhong. Wu, Jingyu. (2000). Rise and Fall of Qin Dynasty. Asiapac Books Pte Ltd. ISBN 981-229-172-5, 9789812291721.

Catigurìa:Cina
Catigurìa:Biografìi
San Luigi Gunzaga

thumb|Quatru di San Luigi di Giuvanni Franciscu Barbieri dittu u Guercinu Museu Metropolitan Nova York, XVII Seculu

**Luigi Gunzaga** (Castigliunu di Stivieri (MN), 9 di marzu 1568 - Roma, 21 di giugnu 1591) è un Santu viniratu da Cresia Cattolica.

## Biugrafia

Fighu di Ferranti Gunzaga e Marta Tana, ricivìu la Prima Comunioni a dudici anni di manu di San Carru Burrumeu. Crisci nò n'ambienti di prijera e carità; cu frati Rodolfu è avviatu na Curti di Fanciscu de’ Medici a Firenzi. Facennu li Sarcizi Spirituali di Santu ‘Gnaziu di Loyola capisci ca a sò vucazioni è di essiri risuìta. Luigi scappa da casa pi difficultà ca metti sò patri e scrivi o Patri Ginirali Acquaviva. Rinunzia a essiri marchìsi e va a Roma no Nuviziatu di Sant’Andria o Quirinali. Doppu essiri statu a Napuli va o Culleggiu Rumanu e lu 25 Novemmiri 1587 fa i voti di riliggiusu. Studenti di teulugìa voli essiri mannatu nall’India; fa a paci cu so frati Rodolfu.
Nò 1591 c’è una epidemia di tifu na Capitali e Luigi fa lu vuluntariu mmenzu e malati.
Ci vinni na gran frevi e murìu lu 21 Jugnu 1591. Fu biatificatu nò 1605 e fattu Santu nò 1726. 
Li Papi Paulu VI, Giuvanni Paulu II e Binidittu XIV lu chiamaru “ Donu pi l’autri, frati caritatevoli,esempiu di purità evangelica”. E’ lu Patronu mondiali dâ juvintù cattolica. La Festa è lu 21 Jugnu.

## Li Riliquii

Lu Corpu è na Cresia di Santu ‘Gnaziu a Roma; a testa è na Basilica di Castigliunu di Stivieri e a mandibbula nà Matrici di Rusalini (SR).

## Bibbliografia

**I Santi na Storia*, Edizioni Paoline

## Liami

*Santuario San Luigi

Luigi Gonzaga
Gonzaga, Luigi
San Mamilianu

**Santu Mamilianu** (Palermu, – Munticristu, 480) fu un viscuvu talianu. 
A cronistoria voli ca fussi statu l'ottavu di viscuvi di Palermu (455-479).

## Biugrafia
Duranti a pirsicuzioni Vandalica (versu l'annu 450) doppu a na pirsicuzioni riliggiusa pi opra di Ariani (o di cocchi viscuvu arianu) fu mannatu in esiliu in Africa, a Cartagini. Appi tanti cumpagni d'esiliu ca camparu cu iddu a vita rimitica e a tradizioni ammuntua: Senzio, parrinu, Eustochiu, Proculu, Golbodeu, e 'nta schiavitù africana si iunceru: Lustru, Vindemiu, Teodosiu, Aureliu, Rusticu, ditti tutti Monaci. U Martirologiu di Patri Basiliani d'Italia e a Bibliuteca di Santi i vonnu di l'Ordini di San Basiliu.

Di dda riscattatu o da pietà di fideli o di cocchi viscuvu africanu (san Paolinu di Nola), s'arritirò nta Sardigna e poi nta una di l'isuli di l'arcipelacu Tuscanu, e campò na vita rimitica e unni pari avissi funnatu tanti munasteri, puru pi monache rimite forsi c'eranu puru Ninfa e Uliva.

Muriu 'ntall'isula di Munti Giovi(ditta poi Munticristu), 'nto un famusu munasteru o abbatia.

## Lu cultu
Lu cultu du santu parrinu, prisintatu comu viscuvu e martiri di liggenni assai tardivi è strittamenti junciutu ca diffusioni du Vangelu 'nta l'Arcipelagu tuscanu e 'nta vascia Maremma.

Fu unu di primi pridicaturi du Vangelu 'nta Tuscana e puru oj u sò cultu è diffusu 'mmenzu e marinai di l'Arcipelagu tuscanu, spicialmenti all'Elba e o Gighju unni si cci fa a festa u 15 sittembri. È u patrunu principali da Diocesi di Pitigliano - Sovana - Orbetello (GR), e i so Riliquii fuoru purtati nna diversi periodi a Sovana ( nta Cuncatidrali ) a Spuletu, a Roma ('nta Cresia di S. Maria e Munticeddi )e na parti da testa nò 1658, nà Catidrali di Palermu.

Nta Arcidiocesi di Palermu eni fistiggiatu o 16 di giugnu, data du primu ritrovamentu di Riliquii
( pi un'erruri du Mungituri ).A partiri du 1976 è u Patronu sicunnariu di l'Arcidiocesi di Palermu, doppu essiri statu cilibratu comu Patronu Principali du 1625 circa.

## Bibbliografìa

Ugo Russo, *San Mamiliano Vescovo e Martire del V secolo, Evangelizzatore della Toscana*, supportu CD, Palermu, 2002

Mamilianu
Mamilianu
Mamilianu
Paulu Vetri

**Paulu Vetri** (o *Paolo Vetri* ‘n ‘talianu) è ‘nu pitturi sicilianu ca nascì a Casciugiuvanni o Castrugiuvanni u 2 di frivaru do 1855 e morsi a Napuli 'u 2 di maiu do 1937.

## A so vita

Artista pricoci, già a dudici anni ricivì do comuni da città di Casciugiuvanni (l'odierna Enna) na pensioni minsili di 50 liri pa so bravura no’ disignu, pi na raccumannazioni do politicu Paolu Longi. Si trasfirì (quindi) a Napuli, pi studiari nna’ scola di Giuseppi Mancinelli unni ‘ncontrò u pitturi Duminicu Morelli, ca divintò prima u so maisciu e pu so soggiru.

Duppu i studi no’ Stitutu di Beddi Arti di Napuli, no’ 1874 rinniscì a pigliari u  primu pustu no’ cuncursu po’ pinsionatu artisticu da Sicilia, a pari miritu cu Ettore Ximenes. Participò tanti voti a mostra «Promotrice» di Napuli (na vota, no’ 1875, prisintò *Le mummie*) e natra vota macari  na Mostra Naziunali di Napuli, unni pigliò u primu premiu.

No’ 1876 fici i so primi affrischi nna Cappella Rotondo da “Villa alle Due Porte”.

Tri anni duppu sinni ì a Firenze, unni, pi opera du so amicu Ettore De Maria Bergler vinni ‘nfluenzatu do nuvu stili di macchiaioli, cumu si pò ammirari nnè quarchi so opera cumu “Convalescenza” e “Casa di campagna”.

Participò nell’anni a tanti mostri pidi-pidi pì l'Italia e pì l'Europa, ‘un sdignannu pi nenti pirò di turnari sempri na so terra di nascita e di tutti sti turnati a Enna na lassatu tanti tistimunianzi di disegni e di pitturi.
Vetri ha statu pu ‘n’artista assà circatu pa pittura affrescu nnè tutta l'Italia Miridionali, cumu testimonianu i commissioni ca ricivì nnà Chisa do Gesù, nnà Chisa di Santa Brigida e nnà  Biblioteca Lucchesi Palli a Napuli (saluna situati ‘nno vicchiu "Palazzo degli Studi", attuarmenti Museo Archeologico Nazionali di Napuli), ’nna cupula da Chisa di Sant'Alfonso a Pagano (provincia di Salerno), a Palermo ‘nna Villa Pajno, ‘nna Chisa di San Francesco d'Assisi (Palermo) e all'Ospiziu de Ciechi, oltri ca ‘nno Duomu di Amalfi e ‘nna Chisa di San Domenico Soriano a Frosinone. Ha affrescatu macari l'Aula Magna dill'Università di Napuli e ha pitturatu u sipariu do Teatru di Santa Maria Capua Vetere, tincinnuvi Le favole Atallone.

Atri so dipinti sunu fino a oggi esposti nne tanti famusi musei e palazzi civili; amminzu a quisti ci sono  digni di essire ricurdati certi dipinti: *Ritratto di vecchia* (Museo Alessi di Enna), *Ritratto di fanciulla* e *Zingara* (Palazzu Comunale di Enna), *Fanciulla che esce dal bagno* e *Dante e Virgilio dinanzi la barca di Caronte* (tutti dù ‘nna Gallerì d’Arti Moderna di Palermu), *S. Gregorio Magno* e *S. Giovanni Battista* (pale d'altari da Cattedrali di Ragusa).

Insegnò ppì trent'anni ‘nnò 'Stituto dì Beddi Arti a Napuli, unni, cumu avivamu dittu prima, aviva studiatu ‘nna giovintù. E spiddinnu è auturi dill'opera littiraria Teoria della Visione e della Prospettiva.

## Bibliografì
*Paolo Vetri,  autrici Maria Concetta Di Natale,  edituri Centro Studi "Nino Savarese" Enna;
*Enciclopedia Treccani;
*https://web.archive.org/web/20221007015046/http://www.paolovetri.it/Vecchio_sito/paolo%20vetri.htm

Vetri, Paulu
Vetri, Paulu
Vetri, Paulu
Vetri, Paulu
Würstel

Lu **würstel** è nna speci di nsaccàtu, fatta ccu carni chi lu cchiù spissu è di maiali e buvini, tipica dâ Germania, Austria e Italia. Lu würstel n cummerciu nn'Italia currispunni ô *Würstchen* (letteralmenti "sasizzeddha di Vienna"). 

Ntâ Svizzira venni chiamatu *Wienerli* e *Würstel* ni Francoforti. Sti dui tipi su diversi: lu primu è nicu si servi appaiatu a n'âutru, lu sicunnu è cchiù granni e si servi a sulu. Di ricenti, lu würstel talianu arranciuncì na propria ndividualità, tantu ca si putissi parrari di nna tipuluggìa armenu parzialmenti distinta.
Sulitamenti, li würstel vìnninu vinnuti càudi ntî strati e li vìi dî centri stòrici ni bancarelli o carretti, misi intra nu paninu ccu na sarsa chi si pò scegghiri tra ketchup, maiunese, senape.

Li tedeschi mangianu li würstel abbinati ccu li crauti.

## Preparazzioni
La carni veni capuliata ccû grassu di maiali, aromi, additìvi e n'alta percentuali di acqua agghiacciata, poi tuttu veni nsaccatu e cottu ni forni di vapuri.

A diffirenza di chìddu ca accadi spessu, nu würstel di bona qualità nun avissi a cuntèniri scarti o cureddha, fatta eccezzioni ppi arcuni prudotti. Spessu li würstel cuntengunu ssi parti dû maiali ca nun si ponu trovari nni chianchieri, cumu li zòccoli o ntiriora, ca difficilmenti s'addistingunu ccû grassu a cui si uniscunu.

Cumu n'vòlicru si usa nna speci di gilatìna ppî würstel senza peddhi, mentri ppi l'âutri si usa nu nvòlicru sìmili a na pillicula di plàstica.

## Autri varianti
N salintinu a mmera Caddipuli-Santa Maria di Leuca la parola ca se usa, picca pi la viritati, pi diri wruster è **servula**.

Catigurìa:Cucina
Othman-ibn-Kohreb

**Othman-ibn-Kohreb** fu nu cumannanti mussurmanu all'èbbica dâ cunquista mussurmana di Palermu dû 831. Cumannau la cità nzinu a quannu l'emiru aglabbita Ziadet-Allah numinau ufficiarmenti nu sò cuscinu, Abu-Fihr-Mohammed-ibn-Abd-Allah-ibn-Aghlab ô principiu dû 832.

 

Catigurìa:Biografìi
Catigurìa:Cuvirnatura àrabbi di Sicilia
Abu-Fihr-Mohammed-ibn-Abd-Allah-ibn-Aghlab

**Abu-Fihr-Mohammed-ibn-Abd-Allah-ibn-Aghlab**, (IX sèculu, mortu ntô 835) fu lu cumannanti dâ culònia siciliana pi cuntu di l'aglabbiti. Cucinu di Ziadet-Allah, s'avìa distingutu già ntâ guerra pâ cunquista dâ Sicilia, e quannu la cità di Palermu cadìu sutta l'assediu mussurmanu, l'emiru di Kairouan pinzau di numinari nu membru dâ famigghia a capu dâ nova culonia chi a picca a picca si dava na strattura amministrativa urganizzata.

A Palermu pigghiau lu postu di Othman-ibn-Kohreb, chi forsi nun vinìa dû cuntingenti aglabbita, e chi all'èbbica cumannava ntâ cità di Palermu. 

Doppu na seri di cumannanti militari chi avèvanu diriggiutu li upirazzioni di cunquista dâ Sicilia dô 827 nzinu all'inizziu dû 832, Abu-Fihr-Mohammed, chi appi lu tìtulu di *Sâheb* ntê biografìi àrabbi, fu cunzidiratu lu primu cuvirnaturi mussurmanu dâ Sicilia.

 

Catigurìa:Biografìi
Catigurìa:Cuvirnatura àrabbi di Sicilia
Catigurìa:Biografìi
Ziadet-Allah

**Ziadet-Allah** (IX sèculu, mortu lu 10 di giugnu 838) fu n'emiru aglabbita all'èbbica dâ cunquista àrabba dâ Sicilia. La sò curti era a Kairouan.

Catigurìa:Biografìi
Bagghiu

U **bagghiu** è na custruzziuni tìpica di l'antica Sicilia, custitujuta di na massarìa furtificata, di nu lascu curtigghiu senza mpinnati o dammusi e mura longhi di petra. Spuntaru prisumibbirmenti duranti â Sicilia di l'èbbica spagnola p'arrisòrbiri i prubblemi dâ disirtificazziuni e dû spupulamentu di l'ari nterni di l'ìsula. Pirò u mutivu principali di sta criazziuni stava nnô fattu ca la duminazziuni spagnola, cu la cumplicità di l'aristucrazzìa siciliana, tintava di sfruttari sempri cchiossai u tirritòriu isulanu e u so clima favurìvuli, pi siminari granu e autri ciriali. Nni picca tempu i bagghi addivintaru, nzèmmula ê latifunni dâ latata punintina e ê massarìi di chiḍḍa livantina dâ Sicilia, i capisardi dû sistema di sfruttamentu dâ terra e dî travagghiaturi dâ terra stissa. Oji i bagghi su' usati comu casi di l'agricurtura, quarchidunu comu munumenta autri ancora comu adificiu principali di nu cumplessu agriturìsticu.

## Àutru significatu
Prununziatu *bagghíu*, rapprisenta lu nomu dû magistratu a Missina chi giudicava lu jussu finanzariu, spiciarmenti ddi casi di cui si trattava di summi abbastanti nichi.  Putissi discríviri macari n'ufficiali chi riteni l'armali chi hannu fattu dannu â pruprietà d'àutri.

## Etimoluggìa
La palora "*bagghiu*" havi uriggini ncerta. Macari veni di l'àrabbu *bahah* (curtigghiu) o di lu latinu *ballium* (curtigghiu cu muri ntunnu).

Giarizzo scrivi ca la palora veni dû francisi anticu, ca significava la parti nterna dû casteddu.

## Pruverbi
* Nun su' boni  du' gaddi ntra un bagghiu. (voli diri ca nun e' n'idia bona aviri dui capi nnô stissu postu).

## Lijami di fora
*Bagghi e tunnari di ''Gianluca Serra''

## Rifirimenti


Catigurìa:Lochi
Catigurìa:850 palori siciliani di basi
Santi Giuvanni e Cumpagni di Saraùsa

thumb|Tavula Bizzantina di Santi Martiri

**Giuvanni, Andria, Petru e Antoniu** ( ? Saraùsa -  Qayrawan o Kairouan 25 di sittèmmiru 884) sunnu Santi vinirati da Cresia Cattolica e Ortudossa.

Andria era lu patri di Petru e Antoniu. Facìanu parti di patrizi bizzantini. Lu 21 di marzu 878 foru arristati comu Cristiani di l’Emiru Ibrahim ibn Acmad na l’assediu di Sarausa e purtati nò Nord-Africa comu buttinu. Petru e Antoniu foru educati comu mussulmani; s’appiru a ‘nzignari a lingua e i scienzi arabi e foru ‘ncarricati lu primu di arricogghiri i tassi e lu secunnu comu tesurieri. Quannu Ibrahim scupriu ca eranu Cristiani, li fici vastuniari e stirari appizzati nà aneddi di ferru. Antoniu fu misu supra nu sceccu e fattu girari pi tutta la citati, ma iddu dava lodi a Diu; doppu foru misi arrèri ‘n prigiuni. Giuvanni fu arristatu e lu stissu Ibrahim ci spincìu na spada nò coddu; a Andria ci fu tagghiata la testa e lu corpu du patri e di dui fighi foru poi abbruciati.

U menulogiu Grecu e u Martirulogiu Romanu riportanu u martìriu o 23 Settemmiri.
A Festa era cilibrata da Cresia Cattolica u 23 Settemmiri ed è ancorta oj cilibrata da Cresia Ortudossa lu 25 Settemmiri.

## Bibbliografia

*Ottaviu Caetani, *Vite di Santi Siciliani*, Palermu pressu i Cirilli, 1657
*Patri Alessiu,  *I Santi italu-greci na l’Italia meridionali*, Calabria Edituri Patti, 2005

Catigurìa:Santi
Musée d'Orsay

Orsay (1986) è unu dî musea di Pariggi tra li cchiù canusciuti ntî tuttu lu munnu. Grapìu ntô 1986 e attuarmenti havi na suprifici di esposizzioni di 57 400 m². E' visitatu ogni annu di 3 miliuna di pirsuni.

## External links

* www.musee-orsay.fr
San Giuseppi Cafassu

thumb|Quatru di San Giuseppi Cafassu nò Santuariu da Cunsulata di Turinu
**Giuseppi Cafassu** (  Casteddu Novu di Asti ( oj Don Boscu ), 15 Jnnaru 1811 - Turinu, 23 Jugnu 1860 ) è un Santu viniratu da Cresia Cattolica.

U patri si chiamava Giuvanni; a matri Ursula Beltramo. Fu u terzu di quattru fighi e l’ultima, Marianna, fu a matri di Giuseppi Allamanu. Studiò no seminariu di Chieri e u 21 Settemmiri 1833 fu fattu parrinu. Trasìu no Cunvittu Ecclesiasticu di San Franciscu a Turinu e c’arristò pi tutta a vita; cu sò 'nsignamentu addivintò na granni scola pi parrini e pridicaturi; specialmente patri cunfissura. Pridicava i Sarcizi Spirituali di Santu ‘Gnaziu di Loyola e cunfissava tanti ura o jornu: nobbili e puvuredda, viscuvi e parrini, funnaturi di Ordini Riliggiusi. Fu sempri prontu cu sò cunsigghiu a criari opri suciali.
Si occupava di tutti: spazzacamini, orfani, firìti da guerra, ma suprattuttu purtava cunfortu e carità cu ministeriu e carcirati e cunnannati a morti. Fu pi chistu chiamatu * U Parrinu da furca*.
Murìu a quarantanov’anni. Fu dichiaratu Biatu u 3 Maju 1925 du Papa Piu XI e fattu santu du Papa Piu XII u 22 Jugnu 1947. Nà tali circustanza u Papa u chiamò : Mudellu di vita sacerdotali, patri di puvuredda, cunsulaturi di malati, ajutu di carcirati, saluti di cunnannati. Na Littra Enciclica a Nostra Menti u innica comu mudellu pi tutti i parrini. 
A Festa è u 23 Jugnu.

**I Riliquii**

U Corpu sanu sanu è nò Santuariu da Cunsulata di Turinu

**Bibbliografia**

C. Salotti San Giuseppi Cafassu  A perla dû  Cleru talianu Ed. Santuariu da Cunsulata Turinu, 1960 Cucciddatu & C. San Giuseppi Cafassu  u diretturi spirituali di Don Boscu Las Roma, 2008

**Liami**

dacasamadre.ismico.org/content/view/231/41/
Maggiurdomu

Nu **maggiurdomu** eni unu ca travagghia 'ntra li muri di casa ranni.
Nta certi casi viramenti ranni l'amministrazzioni veni divisa nta dipartimenti cu nu maggiurdomu ca si manìa di la sala i pranzu, n'autru ca s'occupa dei vini dâ cantina e n'autri ancora dâ cridenza.
Autri putissiru jessiri macari impiecati di l'interu salottu o d'amministrari lu travagghiu di tutti l'autri cammireri aviennu cura di l'intera casa e di comu appari.
Nu maggiurdomu eni n'omminu e di solitu amministra lu travagghiu d'autri cammireri masculi mentri na dumestica s'occupa d'amministrari lu travagghiu dei cammirere fimmini.

  
## Rifirimenti storici
Li minzioni littirari cchiu 'ntichi sunu prubbabbirmenti chiddi di n'omminu c'avia statu scarciratu e stu fattu avia statu privistu di Peppi sicunnu lu cuntu fattu 'nta lu primu libbru dâ Bibbia, a Genisi (40: 1,23).
Nta sta parti si cunta ca Peppi avìa 'ntirpritatu li sogni di dui maggiurdomi di lu farauni: chiddu di nu cuppieri e chiddu di nu panificaturi.

## Liami esterni

Catigurìa:Prufissioni
San Franciscu d'Assisi

**Franciscu** (nomu di nascita **Giuvanni Bernarduni**; Assisi PG, 1181 – Assisi (PG) 3 di uttùviru 1226) è un Santu viniratu da Cresia Cattolica.

## Storia

Figghiu di Petru Bernarduni di Muricuni e di Pica Bourlemont, fu vattiatu cu nomi di Giuvanni, ma lu patri, ca facìa lu cummercianti di panni francischi lu chiamò Franciscu. Ntô 1199 ci fu a guerra civili a Assisi e tanti famighi si ni jeru a Peruggia. Franciscu facìa na vita spinsirata; studiò u latinu, u vulgari, a musica e u pruvenzali. Duranti a guerra fu fattu prigiunieru e riturnò a sò casa malatu. A Spuletu ebbi n’apparizioni du Signuri e quannu ‘ncuntrò un lebbrosu u vasò. L’amici dicìanu ca era addintatu pazzu, u patri era delusu, specialmenti quannu Franciscu vinnìu tutti i robbi da putìa du patri e purtò i picciuli o parrinu di San Damianu. 
Ccà ebbi nautra visioni e ntisi na vuci chi dicìa: *“ Franciscu, va ripara a me casa ca sta ghjennu ‘n ruvina”*. Davati o Viscuvu di assisi si spugghiò puru di sò robbi, curò i malati di lebbra a Gubbiu unni ci fu u ‘ncontru cu un lupu ca ammansìu. Accuminciò a riparari a Crisiedda di San Damianu, di San Petru da Spina e di Santa Maria di l’Ancili. Zoccu facìa u fici junciri cu Bernardu di Quintavalli, Petru Cattani, Egidiu e Filippu Longu. Si nni jeru nà chiana di Assisi e si visteru di una tonaca fatta di pezzi di robba. Ntô 1209 scrissi a Regula e si fici arriciviri du Papa ‘Nnuccenzu III ca l’appruvò a vuci. Accuminciaru i cuntatti cu Chiara di Assisi, ca fu vistuta comu iddi pi dari principiu all’Ordini di Poviri Dami di San Damianu, ca doppu a sò morti fori chiamati Clarissi. Papa Onoriu cuncidiu a Franciscu a ‘Ndulgenzia da Purziuncula, ca era a Crisiedda di Santa Maria di l’Ancili. U Cunti Urlandu di Chiusi arrialò a Franciscu a muntagna da Verna e ddocu arricivìu i stìmmati da Passioni. O sèguitu di Cruciati partìu pa Terrasanta e ju na l’Eggittu nò sultanu Melek el-Kamel. Na pocu di cumpagni foru ammazzati nò Maroccu. Turnatu a Assisi accuminciò a pridicari u Vangelu pi tutta l’Italia e a Funti Palummu (RI) scrissi na nova Regula appruvata du Papa Onoriu III. A Grecciu (PG) nò Natali du 1223 fici u primu Prisepiu. Ebbi prublemi di vista e arricivìu i curi di Chiara e di sò surelli a San Damianu. Ccà scrissi u *Canticu di Criaturi*, opra di àvuta spiritualitati, cu granni umilitati. Si fici purtari a Purziuncula e murìu a sira du 3 Uttuviri 1226.
Doppu du anni è fattu Santu du Cardinali Ugulinu, ca è addivintatu u Papa Grigoriu IX.
Fu dichiaratu Patronu d’Italia du Papa Piu XII u 18 Jugnu 1939. A festa è u 4 di uttuviru.

## I Riliquii
U Corpu è na Cripta da Basilica inferiuri a Assisi; tantissimi Riliquii sunnu diffusi na tuttu u munnu.

## Bibbliografia
Santu Bonavintura Vita di san Francesco Legenda major San Paolo Edizioni, 2009.

## Liami
* http://www.sanfrancescoassisi.org
* http://www.ofm.org

Franciscu d'Assisi
Franciscu d'Assisi
Attivitati militari nta l'Antàrtidi

L'Antàrtidi nun avi mai statu culunizzatu pirmanentimenti di parti d'èssiri umani e cci avi statu sturicamenti picca "**Attivitati militari nta l'Antàrtidi**".
Lu Pattu Antàrticu trasìu 'n viguri lu 23 giugnu di lu 1961 e pruibbisci catiguricamenti attivitati militari 'nta lu cuntinenti di l'Antàrtidi, a prisenza di pirsunali militari e l'iquipaggiamentu purtatu duocu poti èssiri usatu sulu ppi fari ricerchi scientifichi o jautri scopi pacifici.
Lu Pattu Antarticu pruibbisci spicificatamenti attivitati militari supra a terra o sutta a piattaforma cuntinintali sutta li 60° di latitùdini Sud.
Mentri l'utilizzu e a prisenza di armi nucliari jeni assulutamenti pruibbita, lu Pattu nun cumprendi attivitati navali all'internu di sti cunfini ca s'attrovanu nta l'Ocèanu Miridiunali vasta ca si fanu 'nta l'acqui ntirnazziunali.

Catigurìa:Storia
Catigurìa:Giugrafìa
San Liunardu Murialdu

thumb|Quatru di San Liunardu Murialdu nà Casa Giniralizzia, Roma
**Liunardu Murialdu** ( Turinu, 26 Uttuviri 1828 - Turinu 30 Marzu 1900 ) è un Santu viniratu da Cresia Cattolica.

U patri si chiamava Franchinu e facìa l’Agenti di Cambiu; a matri Teresa Rho. Cu frati Ernestu, doppu a morti du patri , Nadinu ( accussì era chiamatu ) ca avìa cinc’anni, fu mannatu nò Culleggiu di Patri Sculopi a Savona. Nò 1843 turnò a Turinu e si laureò in Teulugia nà Regia Università.Nò 1851 fu fattu parrinu. I primi quattordici anni du ministeriu foru didicati a Catechesi di picciotti, a pridicazioni e a prisenza né primi Oratori di Turinu, specialmente nà periferia da Citati. Nò 1865 ju a Parigi, unni stetti nò Seminariu di San Sulpiziu pi cumplitari a furmazzioni teulogica e spirituali e canùsciri l’attività educativi da Capitali da Francia. Ju puru a Londra. Turnatu a Turinu addivintò Retturi du Culleggiu di l’Artiggianelli e di tannu ‘npoi a sò vita fu didicata a riciviri, educari e furmari prufessionalmenti i picciotti. Nò 1865 crìò l’Unioni di Operai Cattolici, forma riliggiusa e suciali contru l’Assuciazioni Ginirali Operaia di Turinu. Pi nicissitati di lavuratura funna nò 1873 a Cungrigazzioni di San Giuseppi ( ditti poi Giuseppini du Murialdu ), Casi-famigha, Culonii agriculi e Oratori. Fu u primu ca si battìu pi na giusta legislazioni pi lavuratura e pu prulungamentu da ‘struzzioni scolastica pi picciriddi, ca javanu a travagghiari troppu nichi. Fu prisenti puru nà Stampa Cattolica ca Vuci di l’Operaiu. Murìu u 30 Marzu 1900. Fu biatificatu u 3 Nuvemmiri 1963 du Papa Paulu VI e fattu Santu du stissu Papa u 3 Maju1970. A Festa è u 18 Maju.

## I Riliquii
U Corpu sanu sanu è na Cresia di Nustra Signura da Saluti a Turinu. Du 1917 o 1971 fu tumulatu na Cresia di Santa Barbara; du 1943 o 1949 fu purtatu a Summariva du Voscu ( CN) pi causa da Guerra Mundiali.

## Bibbliografia
Renzu Agassu, San Liunardu Murialdu amicu, frati, patri, Libreria Editrici Murialdu, Roma 2000. 
Juvinali Dotta, A fjura e l’opra di San Liunardu Murialdu, in Juvinali Dotta – Giuseppi Fossati – Danilu Magni, Liunardu Murialdu, l'Artigianelli e l’Oratorio San Martinu, Libreria Editrici Murialdu, Roma 2004.
Eugeniu Reffu, Vita du Teolugu Liunardo Murialdu Retturi di l'Artigianelli di Torino e Fondatore della Pia Società di S. Giuseppe, sesta ed., Tipografia S. Pio X, Roma 1964.

## Liami
* https://web.archive.org/web/20240805205558/https://www.murialdo.org/
* https://www.vatican.va/
Sciugghiulusu

'Na cosa sciugghilusa iè 'na cosa fatta mali. 'Na pissuna sciugghiulusa iè 'na pissuna sciaffuttenti, ca nun metti testa ne cosi ca fa
Psicucinési

**Psicucinési** è la prisunta abbilitati di canciari la matèria, l'energia e lu spazziu usannu la propra menti. La natura cuntruversa dâ piscucinesi fa ca ci sunnu assai ca nun crirunu a stu finominu, e chi, comu lu CICAP sunnu dispunuti a mettiri â prova sti prisunti abbilitati. Pi àutri comu a Uri Geller o Nina Kulagina la piscucinesi è na vera e propria abbilitati. 

## Abbilitati
La psicucinési eni na parola usata ppi diffirenti abbilitati. St'abbilitati o spirtizzi sunu:
* mòviri uggetti (chissu jeni cchiu prupriamenti ciamàtu *[[telecinési]]*)
* canciari la forma di l'uggetti (chissu includi funniri o timprari mitallu)
* infruinzai iventi
* curari autri pirsuni ca stanu mali
* telitrasportu (spèriri e appari nta n'autru locu)
* viaggiàri attraversu uggetti comu a nu muru
* canciai n'uggettu nta quarchi jautru
* canciarìsi nta quarcun'autru
* criàri nu campu inirgeticu attornu a iddi stissi o a nu gruppu di pirsuni
* cuntrollu di lu ilettrumagnetismu
* cuntrollu di particeddi di luci (futòni)

Catigurìa:Cridenzi
Cumpostu urgànicu

Nu **Cumpostu urgànicu** sunu cumposti di lu carboniu. Quasi tutti li cumpostu urgànici cuntènunu idrògginu oltri a lu carboniu. Jautri cunténunu macàri ussigginu.
Di solitu sunu cumposti cuvàlenti.

## Storia
Lu nomi "urgànicu" avi n'itimuloggìa c'arrisàli a lu XIX sèculu.

Li pirsuni cririunu ca sulu l'essiri viventi putièunu criàri cumposti urganici e li cosi "morti" (comu li minirali 'n gèniri) putièunu ginirari cumposti inurgànici.
In sècuitu, Friedrich Wöhler pruvau ca chissu era na cridenza falsificabbili picchini cèrti cumposti di l'urina jèrunu inurgànici mèntri chissa pruvèni di essiri viventi.

## Tipi di cumposti urgànici
Ci sunu diffirènti manèri di mèttiri ordini nta li cumposti urgànici.
Pònu èssiri macari discritti comu gruppi funziunali, ca sunnu stutturi nichi di atumi cunnessi 'ntra di iddi comi li muleculi.

Catigurìa:Cumposti chìmichi
Herpes (virus)

Lu **herpes** eni nu quarsìasi virus dâ famìgghia dê Herpesviridae, aggenti eziològgici di varî nfizziuni ciamati videmma herpes.

## Ginoma

Lu ginoma dê Herpesviridae eni custituitu di nu filamentu di dsDNA, loncu circa 157 Kb. Chissu cunteni na *riggiuni alfa*, na *riggiuni beta* e na *riggiuni gamma*. Duranti la nfizzioni, lu ginoma è purtatu ntrô nùcliu dô ritìculu nduplasmàticu. La riggiuni alfa [còdici ginèticu|cudìfica]] ppi prutiìni pricoci ca sèrvinu pâ trascrizzioni dâ reggiuni beta, chi produci aùtri prutiìni, arcuni sunnu strutturali (ppi li novi virioni e aùtri ca sèrvinu pâ trascrizzioni dâ riggiuni gamma; chissa cudìfica ppi prudutti tardivi, pô *[[packaging]]* e pô rilassu dâ proggenî, chi abbeni pi gimmazzioni. Li viriuni, quannu nèscinu, hannu n*'[[envelope]]* custituitu dâ mimbrana nucliari.

catigurìa:bioluggìa
Aria (musica)

N**Aria** eni na canzuni ca di sòlitu accumpagna na vuci sulista: di solitu s'attratta di n'opira.
A palora “aria” nun è utilizzata sulu 'nta l'opira: s'attrova macari nta li cantati o sula sula.
Certi pèzzi di strumènti sunu ciàmati “ària”. 
Chissi di sòlitu òffrunu nu sonu ccu variazzioni, comu a lu famusu "Aria ccu variazzioni" ppi clavicembalu di Handel.

Catigurìa:Mùsica
Virus a mosàicu dô tabbaccu

Lu virus a mosàicu dô tabbaccu è nu virus RNA c'anfetta i pianti, spiciarmenti chiddi dô tabbaccu e autri membri dâ famigghia dei Solanaceae. 
L'infizziuni causa na succissioni d'iventi ripititivi d'apparizzioni di punti e sculurimenti dei fogghi e ppi chissu si ciama a "mosaicu".
Stu virus a statu lu primu a ssiri scupértu macàri si si sapìa di la fini di lu XIX séculu ca na maladìa 'nfittiva stapìa distruggiénnu i pianti dô tabbaccu, sulu 'nta lu 1930 si scupriu ca l'aggènti infittivu jera nu virus.

catigurìa:bioluggìa
Parvovirus

Lu Parvuvirus eni nu quarsìasi virus dâ famìgghia Parvoviridae. Li Parvoviridae sunnu virus veru nichi, e sunnu puru veru risistenti.

## Ginoma

Li Parvoviridae hannu nu ginoma custituitu di ssDNA; quannu chissu trasi 'ntrâ cèllula, ppi òpira di prutiìni pricoci, pruduci dsDNA. Da chissu sunnu prudutti prutiìni pô packaging, pô rilassu, e 'n parti pâ sìntisi di ssDNA.

Catigurìa:bioluggìa